Sirojiddin Sayfiyev

Sirojiddin Sayfiyev (1982-yil 20-avgust – 2019-yil 20-fevral) – yarim himoyachi sifatida oʻynagan oʻzbekistonlik sobiq professional futbolchi. Faoliyatining asosiy qismini Samarqandning „Dinamo“ klubida oʻtkazgan.

 Futbolchilik faoliyati 
Sirojiddin Sayfiyev professional faoliyatini 2001-yilda oʻzining tugʻilgan shahri „Dinamo“ jamoasida boshlagan. „Dinamo“ tarkibida Sayfiyev 2005-yilgacha toʻp surgan va shu vaqt ichida u 107ta oʻyinda maydonga tushib, 5ta gol urgan. 2006-yilda u Qozogʻistonning „Taraz“ klubi bilan shartnoma imzolagan, biroq bu jamoa tarkibida bor-yoʻgʻi uchta oʻyin oʻtkazgan. 2006-yil oxirida u „Taraz“ bilan shartnomani bekor qilib, Oʻzbekistonga qaytgan.

2007-yil boshida „Shoʻrtan Gʻuzor“ jamoasi bilan shartnoma imzolagan. „Shoʻrtan“ tarkibida Sayfiyev ikki mavsum toʻp surdi va shu vaqt ichida 47 ta oʻyinda maydonga tushib, 6 ta gol urgan. 2009-yilda u oʻzining tugʻilgan klubi „Dinamo“ga qaytgan. Sirojiddin Sayfiyev klubning sodiq futbolchilaridan biri boʻlib, u „Dinamo“ tarkibida 200 dan ortiq oʻyin oʻtkazgan. Oʻzbekiston milliy terma jamoasi safida 2008-yilda bitta oʻyin oʻtkazgan. 2014-yilda u „Dinamo“ tarkibida jiddiy jarohat oldi. Keyinchalik unga saraton tashxisi qoʻyilgan. 2019-yilning 20-fevralida uzoq davom etgan kasallikdan soʻng vafot etgan. Sirojiddin xotirasiga har yili „Sirojiddin Sayfiyev xotira turniri“ oʻtkazib kelinmoqda.

 Manbalar 

 Havolalar 

 Sirojiddin Sayfiyev Footballfactsru saytida

Turkum:Oʻzbekistonlik erkak futbolchilari
Turkum:Dinamo Samarqand futbolchilari
Turkum:Shoʻrtan klubi futbolchilari
Turkum:Taraz klubi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekistonlik muhojir erkak futbolchilari
Turkum:Qozogʻistondagi muhojir erkak futbolchilar
Turkum:Qozogʻiston Premyer-ligasi futbolchilari
Turkum:Oʻzbekiston Superligasi futbolchilari